VENDIM
Nr. 531, datë 20.7.2016

PËR MIRATIMIN E KONTRATËS SHTESË TË KONCESIONIT “PËR DISA NDRYSHIME DHE SHTESA NË KONTRATËN E KONCESIONIT TË FORMËS “BOT” (NDËRTIM-OPERIM-TRANSFERIM), PËR NDËRTIMIN E HIDROCENTRALEVE NË RRJEDHËN E LUMIT MAT: “GJONI”, “BLISHTA”, “KLOSI”, “DOMI”, “LUCI”, “SHOSHAJ”, “ZENISHTI” DHE “BURRELI”“, MIRATUAR ME VENDIMIN NR. 673, DATË 3.10.2012, TË KËSHILLIT TË MINISTRAVE

Në mbështetje të nenit 100 të Kushtetutës dhe të nenit 50, të ligjit nr. 125/2013, “Për koncesionet dhe partneritetin publik privat”, të ndryshuar, me propozimin e ministrit të Energjisë dhe Industrisë, Këshilli i Ministrave

VENDOSI:

1. Miratimin e kontratës shtesë të koncesionit “Për disa ndryshime dhe shtesa në kontratën e koncesionit (nr. 375 rep.; 203 kol., datë 21.9.2012) të formës “BOT” (ndërtim-operim-transferim), për ndërtimin e hidrocentraleve në rrjedhën e lumit Mat: “Gjoni”, “Blishta”, “Klosi”, “Domi”, “Luci”, “Shoshaj”, “Zenishti” dhe “Burreli”“, miratuar me vendimin nr. 673, datë 3.10.2012, të Këshillit të Ministrave, sipas tekstit që i bashkëlidhet këtij vendimi.
2. Ngarkohet Ministria e Energjisë dhe Indu-strisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI
Niko Peleshi










REPUBLIKA E SHQIPËRISË
ZYRA E NOTERISË TIRANË
NR. 730 Rep.
NR. 268/3 Kol.

KONTRATË SHTESË KONCESIONI 
PËR DISA NDRYSHIME DHE SHTESA NË KONTRATËN E KONCESIONIT 
(NR. 375 REP.; 203 KOL., DATË 21.9.2012) TË FORMËS “BOT” (NDËRTIM-OPERIM-TRANSFERIM) PËR NDËRTIMIN E HIDROCENTRALEVE NË RRJEDHËN E LUMIT MAT “GJONI”, “BLISHTA”, “KLOSI”, “DOMI”, “LUCI”, “SHOSHAJ”, “ZENISHTI” DHE “BURRELI”

Në Tiranë, në datën 14, muaji i 4-t, viti 2016 (dymijë e gjashtëmbëdhjetë), para meje notere Dhurata M. Vardhami, anëtare e Dhomës së Noterisë Tiranë, me adresë rruga “Sami Frashëri”, u paraqitën palët kontraktuese si më poshtë:
Ministria e Energjisë dhe Industrisë, në cilësinë e autoritetit kontraktues, përfaqësuar me autorizimin nr. 95/23, datë 7.3.2016, nga z. Koli Bele, i datëlindjes 24.1.1975, madhor dhe me zotësi juridike për të vepruar, për identitetin e të cilit u sigurova nga pasaporta H 50124103U; dhe
Shoqëria “Mati Hydropower” sh.p.k., me seli në Tiranë, në adresën: rruga “Jul Variboba”, vila nr. 10, e përfaqësuar nga administratori i saj znj. Aida Nani, e datëlindjes 27.11.1973, madhore dhe me zotësi të plotë juridike për të vepruar, për identitetin e së cilës u sigurova nga ID. H36127120S.
Palët, të cilët me vullnetin e tyre të lirë, bien dakord si më poshtë:
Të lidhin këtë kontratë koncesioni shtesë, si pjesë përbërëse e kontratës bazë të koncesionit të formës “BOT”, të nënshkruar nga palët: Ministria e Ekonomisë, Tregtisë dhe Energjetikës dhe Bashkimi i Përkohshëm i Shoqërive “Riviera” sh.p.k., “EHW” sh.p.k., “Energji Projekt” sh.p.k. dhe “Atlantik” sh.a., në datën 21 shtator 2012 me nr. 375 rep., nr. 203 kol., “Për ndërtimin e hidrocentraleve në rrjedhën e lumit Mat: “Gjoni”, “Blishta”, “Klosi”, “Domi”, “Luci”, “Shoshaj”, “Zenishti” dhe “Burreli”.




Hyrje

Duke pasur parasysh që:
- Në kontratën e koncesionit të formës “BOT”, për ndërtimin e hidrocentraleve në rrjedhën e lumit Mati: “Gjoni”, “Blishta”, “Klosi”, “Domi”, “Luci”, “Shoshaj”, “Zenishti” dhe “Burreli”, të lidhur ndërmjet Ministrisë së Ekonomisë, Tregtisë dhe Energjetikës dhe Bashkimit të Përkohshëm të Shoqërive “Riviera” sh.p.k., “EHW” sh.p.k., “Energji Projekt” sh.p.k. dhe “Atlantik” sh.a., ku në, pikën 3, të nenit 10, “Programi i punimeve” ndër të tjera, cilësohet se: “Këto afate do të ndryshohen me marrëveshje midis autoritetit kontraktues dhe koncesionarit, nëse marrja e lejeve nga institucionet përkatëse është vonuar përtej kohës së rregullt procedurale për marrjen e tyre...”; në pikën 2, të nenit 28 “Ndryshime” cilësohet se: Kjo kontratë mund të pësojë ndryshim, shtesa dhe/ose zëvendësime vetëm me marrëveshje me shkrim të të dyja palëve;
- Bashkimi i Përkohshëm i Shoqërive “Riviera” sh.p.k., “EHW” sh.p.k., “Energji Projekt” sh.p.k. dhe “Atlantik” sh.a., me cilësinë e koncesionarit dhe në përmbushje të pikës 8.1 të kontratës koncesionare me nr. 375 rep., dhe nr. 203 kol., ka krijuar shoqërinë koncesionare “Mati Hydropower” sh.p.k.;
- Me shkresën nr. 9729/1, datë 4.11.2012, Ministria e Energjisë dhe Industrisë, me cilësinë e autoritetit kontraktues, ka dhënë miratimin për kalimin e 90% të kuotave të kapitalit nga Bashkimi i Përkohshëm i Shoqërive te shoqëria “Enso Hydro Energji” sh.p.k.;
- Me optimizmin e skemës së shfrytëzimit energjetik të veprës, hidrocentralet: “Gjoni”, “Blishta”, “Klosi”, “Domi”, “Luci”, “Shoshaj”, “Zenishti” dhe “Burreli”, të parashikuara në kontratën koncesionare, të lidhur në datën 21.9.2012, do të quhen në këtë kontratë me emrat hidrocentralet “Mati 1”, “Mati 2” dhe “Mati 3”;
- Shoqëria me qëllim prodhimin e energjisë elektrike dhe rritjen e sigurisë së furnizimit me energji elektrike të zonës, është e interesuar për të investuar në ndërtimin e hidrocentraleve “Mati 1”, “Mati 2”, “Mati 3”, në rrjedhën e lumit Mat dhe përroit Xibër, Bashkia Mat, qarku Dibër;
- Me shkresën nr. 1 prot., datë 5.1.2015, të shoqërisë koncesionare “Mati Hydropower” sh.p.k., drejtuar autoritetit kontraktues MEI, shoqëria kërkon rishikimin dhe rihartimin e disa prej kushteve dhe neneve të parashikuara në kontratën koncesionare të lidhur në datën 21.9.2012.
- Autoriteti kontraktues MEI, me shkresën nr. 95/28 prot., datë 25.3.2016, referuar oponencës teknike mbi projektin e zbatimit për HEC-et “Mati 1”, “Mati 2”, “Mati 3”, të përcjellë nga AKBN-ja, me shkresën nr. 2776 prot., 24.3.2016, ka miratuar projektin e zbatimit të hidro-centraleve “Mati 1”, “Mati 2”, “Mati 3”; 
- Shoqëria koncesionare, me shkresën nr. 8 prot., datë 25.3.2016, ka depozituar në MEI, formularin e sigurimit të kontratës police sigurimi nr. 0001934 (për shtesën e vlerës së sigurimit, të përcaktuar në nenin 14, si dhe parashikimit në projektzbatim);
- Për këto arsye,
Palët bien dakord që në kontratën bazë të koncesionit të formës “BOT”, të nënshkruar nga palët: Ministria e Ekonomisë, Tregtisë dhe Energjetikës dhe Bashkimi i Përkohshëm i Shoqërive “Riviera” sh.p.k., “EHW” sh.p.k., “Energji Projekt” sh.p.k. dhe “Atlantik” sh.a., në datën 21 shtator 2012, me nr. 375 rep., nr. 203 kol., “Për ndërtimin e hidrocentraleve në rrjedhën e lumit Mat: “Gjoni”, “Blishta”, “Klosi”, “Domi”, “Luci”, “Shoshaj”, “Zenishti” dhe “Burreli”, të bëhen këto ndryshime dhe shtesa:	

Neni 1

Në kontratën bazë të koncesionit të formës “BOT”, të nënshkruar nga palët: Ministria e Ekonomisë, Tregtisë dhe Energjetikës dhe Bashkimi i Përkohshëm i Shoqërive “Riviera” sh.p.k., “EHW” sh.p.k., “Energji Projekt” sh.p.k. dhe “Atlantik” sh.a., në datën 21 shtator 2012, me nr. 375 rep., nr. 203 kol., “Për ndërtimin e hidrocentraleve në rrjedhën e lumit Mat: “Gjoni”, “Blishta”, “Klosi”, “Domi”, “Luci”, “Shoshaj”, “Zenishti” dhe “Burreli” pas titullit. 
- Në paragrafin e dytë të kontratës dhe kudo në kontratë, togfjalëshi: “Ministria e Ekonomisë, Tregtisë dhe Energjetikës”, të zëvendësohet me togfjalëshin: “Ministria e Energjisë dhe Industrisë”; 
- Nga paragrafi i tretë deri te paragrafi i shtatë i kontratës, që përcakton Bashkimin e Përkohshëm të Shoqërive “Riviera” sh.p.k., “EHW” sh.p.k., “Energji Projekt” sh.p.k. dhe “Atlantik” sh.a., në cilësinë e koncesionarit, si dhe cilësimet për secilën prej shoqërive të këtij bashkimi të përkohshëm, të zëvendësohet me paragrafin: shoqëria koncesionare “Mati Hydropower” sh.p.k., që në vijim do të quhet edhe “koncesionari”, shoqëri e regjistruar si person juridik në QKR, në datën 12.10.2012, me NIPT L22212004A, me seli të regjistruar në Tiranë, në adresën: rruga “Jul Variboba”, vila nr. 10, Tiranë, përfaqësuar nga përfaqësuesi ligjor i saj znj. Aida Nani.

Neni 2

Në nenin 1, “Përkufizime dhe interpretime”, pika 1.5 zëvendësohet me paragrafin si më poshtë:
“1.5 Hidrocentralet: hidrocentralet “Mati 1”, “Mati 2”, “Mati 3”, me vendndodhje në lumin Mat dhe në përroin Xibër, Bashkia Mat, qarku Dibër, me fuqi të instaluar 38000 kw dhe prodhim të energjisë elektrike 134.700.000 kwh, i përbërë nga tërësia e objekteve që shërbejnë për prodhimin e energjisë elektrike, duke përfshirë, por pa u kufizuar në to: veprën e marrjes, kanalin e devijimit, bazenin e presionit, tubacionin që dërgon ujin në turbina, lidhjen me sistemin, ndërtesën e centralit së bashku me makineritë dhe pajisjet e instaluara në të.”. 
Në pikën 1.8 dhe kudo në kontratë togfjalëshi ““Gjoni”, “Blishta”, “Klosi”, “Domi”, “Luci”, “Shoshaj”, “Zenishti” dhe “Burreli”” zëvendësohet me “Mati 1”, “Mati 2”, “Mati 3”. 

Neni 3

Në nenin 3 “Karakteristikat e hidrocentralit /eve” pika 3.1 ndryshohet si më poshtë:
“3.1 Hidrocentralet “Mati 1”, “Mati 2”, “Mati 3” do të ndërtohen në lumin e Matit dhe në përroin Xibër, Bashkia Mat, qarku Dibër, me këto karakteristika:
-  Hidrocentrali Mati 1
- kuotat e veprave
- kuota e veprës së marrjes lumi Mat		             355 m
- kuota e godinës së centralit			                         270 m
- fuqia e instaluar				                                    14.700 kw
- prodhimi vjetor i energjisë elektrike 	     50.000.000 kwh

- Hidrocentrali Mati 2
     - kuotat e veprave
     - kuota e veprës së marrjes lumi Mat		        248 m
[bookmark: _GoBack]- kuota e godinës së centralit			   170 m
- fuqia e instaluar				  14.800 kwh
- prodhimi vjetor i energjisë elektrike		 58.600.000 kwh
- Hidrocentrali Mati 3
- kuotat e veprave
- kuota e veprës së marrjes përroi Xibër	  700 m
- kuota e godinës së centralit			  261 m
- fuqia e instaluar                                	8,500 kwh
- prodhimi vjetor i energjisë elektrike 	26.100.200 kwh.”.

Neni 4

Në nenin 4 “Periudha e koncesionit”	, pas pikës 4.2.1 shtohet pika 4.2.2 me përmbajtjen si më poshtë:
“4.2.2	 Palët, bien dakord që, në përfundim të periudhës së koncesionit, kjo marrëveshje mund të rinovohet, nëse një gjë e tillë parashikohet nga legjislacioni në fuqi në momentin e përfundimit të kësaj periudhe. Në këtë rast, secila nga palët që dëshiron të rinovojë këtë kontratë koncesionare, duhet të njoftojë me shkrim palën tjetër, brenda një kohe të arsyeshme, por jo më pak se 3 vjet përpara përfundimit të periudhës së koncesionit, me qëllim që të zhvillohen bisedime paraprake për këtë qëllim.”.

Neni 5

Në nenin 5 “Të drejtat koncesionare – Sheshi”, pika 5.2.4 ndryshohet si më poshtë:
“5.2.4 Në lidhje me dhënien e Sheshit, të drejtës për kalim, gëzimit të qetë dhe së drejtës për akses dhe për të përdorur ujin e lumit Mat dhe përroit Xibër, koncesionari e pranon Sheshin “siç është” që nga data e një dhënieje të tillë, si dhe autoriteti kontraktues nuk do të kryejë ndonjë shpenzim, as nuk do të jetë përgjegjës për ndonjë pretendim përkundrejt koncesionarit, në lidhje me gjendjen e Sheshit.”.

Neni 6

Në nenin 8 “Detyrimet e koncesionarit”, bëhen ndryshimet si më poshtë: 
Në pikën 8.1 në shkronjën “b” paragrafi i dytë, ndryshohet si më poshtë:
“Koncesionari/shoqëria koncesionare është përgjegjëse për të gjitha të drejtat dhe detyrimet e parashikuara në këtë kontratë.”.
Pika 8.6 ndryshohet si më poshtë:
“8.6 Të zbatojë projektin final të zbatimit për ndërtimin e hidrocentraleve “Mati 1”, “Mati 2”, “Mati 3” me fuqi totale të vendosur në sasinë jo më pak se 38.000 kw.”.

Neni 7

Në nenin 9 “Vlerësimi i investimeve”, pika 9.1 ndryshohet si më poshtë:
“9.1 Mbi bazën e të dhënave të projektit, investimet që duhet të kryhen nga koncensionari do të jenë me vlerë totale jo më pak se 4,069,605,667 (katër miliardë e gjashtëdhjetë e nëntë milionë e gjashtëqind e pesë mijë e gjashtëqind e gjashtëdhjetë e shtatë) lekë, sipas aneksit nr. 1 bashkëlidhur, nga të cilat jo më pak se 1,013,483,387 (një miliardë e trembëdhjetë milionë e katërqind e tetëdhjetë e tre mijë e treqind e tetëdhjetë e shtatë) lekë do të investohen në makineri e pajisje.”.

Neni 8

Në nenin 10 “Programi i punimeve”, pikat 1 dhe 2 ndryshohen si më poshtë:
“1. Koncesionari merr përsipër të fillojë punimet për zbatimin e projektit brenda 20 muajve nga data e lëshimit të lejes së zhvillimit dhe ndërtimit. Aplikimi për pajisjen me leje ndërtimi, do të kryhet brenda 60 ditëve nga data e miratimit të projektzbatimit përfundimtar nga autoriteti kontraktues.
2. Koncesionari merr përsipër të vërë në punë hidrocentralin 36 (tridhjetë e gjashtë) muaj nga data e fillimit të punimeve. Afati i ndërtimit është parashikuar në grafikun e punimeve të paraqitur në aneksin 2, bashkëlidhur.”.

Neni 9

Në nenin 12 “Zgjidhja e kontratës së Koncesionit” bëhen ndryshimet si më poshtë vijon:
Në pikën 12.1 “Zgjidhja e njëanshme e kontratës nga autoriteti kontraktues”, nënpikat 12.1.1. dhe 12.1.7 ndryshohen si më poshtë:
“12.1.1 Kur koncesionari nuk fillon punën (për shkak të tij) sipas afatit të përcaktuar në pikën 1, të nenit 10. Në këtë rast autoriteti kontraktues ka të drejtë të marrë vlerën e sigurimit të kontratës të parashikuar në nenin 14.”.
“12.1.7. Kur nuk siguron financimin e projektit para afatit të fillimit të punimeve të përcaktuar në pikën 1, të nenit 10.”.
Në pikën 12.7, “Pagesat në rast zgjidhjeje të kontratës”, nënpika 12.7.1 ndryshohet si më poshtë:
“12.7.1 Pagesat e zgjidhjes së kontratës nga autoriteti kontraktues për faj të koncesionarit.
Në rast të zgjidhjes së kontratës për faj të koncesionarit, sipas nenit 12.1, autoriteti kontraktues i paguan koncesionarit, vetëm shumat e investuara sipas dokumenteve financiare (dokumentet financiare) deri në kufirin e investimit të realizuar në projekt.”.

Neni 10

Në nenin 14 “Sigurimi i kontratës”, në pikën 14.1 shifra “284,871,741 (dyqind e tetëdhjetë katër milionë e tetëqind e shtatëdhjetë e një mijë e shtatëqind e dyzet e një)” zëvendësohet me “284.872.396 (dyqind e tetëdhjetë e katër milionë e tetëqind e shtatëdhjetë e dy mijë e treqind e nëntëdhjetë e gjashtë)”.

Neni 11

Në nenin 15 “Sigurimet” pika 15.6, ndryshohet si më poshtë vijon: 
“15.6 Autoriteti kontraktues, do të shënohet si palë e interesuar në të gjitha kontratat e sigurimit. Sigurimi do të mbulojë përgjegjësinë në përputhje me legjislacionin shqiptar në fuqi.” 

Neni 12

Në nenin 22 “Zgjidhja e mosmarrëveshjeve” pika 22.2 ndryshohet si më poshtë:
“22.2 Kur me gjithë përpjekjet e palëve nuk arrihet një konsensus i përbashkët, kompetente për zgjidhjen e çdo mosmarrëveshjeje që lidhet me këtë kontratë koncesioni, do të jetë Gjykata e Arbitrazhit, e cila do të funksionojë sipas rregullave të Dhomës Ndërkombëtare të Tregtisë (International Chamber of Commerce-ICC). Arbitrazhi do të zhvillohet në Zyrih, Zvicër. Gjykimi mund të bëhet me një grup prej 3 arbitrash, ku secila palë do të zgjedhë një arbitër dhe dy arbitrat do të zgjedhin arbitrin e tretë. Gjuha e procedimit do të jetë anglisht.”.
Neni 13

Në nenin 23 “Sanksionet”, paragrafi i parë i pikës 23.2 ndryshohet si më poshtë:
“23.2 Në rast mosrealizimi, për faj të Konce-sionarit, të prodhimit të energjisë elektrike prej 134.700.000 kwh/vit, koncesionari penalizohet me 5% të prodhimit të parealizuar për periudhën raportuese, duke pasur parasysh se në këtë rast autoriteti kontraktues do të marrë të plotë tarifën koncesionare. Në rast kur prodhimi nuk realizohet për shkaqe të tjera të ligjshme (jo për faj të konce-sionarit), koncesionari nuk penali-zohet për prodhimin e munguar; ndërkaq, koncesionari është i detyruar të paguajë tarifën koncesionare, në vlerën prej 5% të prodhimit të realizuar. Megjithatë palët bien dakord se në rast të mosrealizimit të prodhimit të energjisë prej 134.700.000 kwh/vit, palët mund të ulen të negociojnë midis njëra-tjetrës.”

Neni 14

Në nenin 29, “Bashkëpunimi midis autoritetit kontraktues dhe koncesionarit”, paragrafi i katërt që përcakton adresat dhe numrat e kontaktit që do të përdoren gjatë zbatimit të kësaj Marrëveshjeje, ndryshohet si më poshtë:

	Për autoritetin kontraktues 
Ministria e Energjisë dhe Industrisë 
Bulevardi “Dëshmorët 
e Kombit”, 
nr. 1001 
Tiranë - Shqipëri						
	Për koncesionarin 
Shoqëria “Mati Hydropower” sh.p.k. 
Adresa: Rruga 
“Jul Variboba”, nr. 10 
Tiranë - Shqipëri
Tel: +355 (4) 45 00 765
Mob : +355 (68) 40 33 029
Email: aida.nani@enso.at		



Neni 15

Kjo kontratë shtesë, hyn në fuqi me nën-shkrimin e saj nga palët, dhe pas miratimit nga Këshilli i Ministrave të Republikës së Shqipërisë sipas përcaktimeve të nenit 48, të ligjit nr. 125/2013, “Për koncesionet dhe partneritetin publik privat”,  të ndryshuar dhe ligjit nr. 9663, datë 18.12.2006, “Për koncesionet”, të ndryshuar.
Kjo kontratë shtesë u hartua në 6 (gjashtë) kopje dhe pasi iu lexua palëve, të cilat e kuptuan dhe e pranuan atë, e nënshkruan me vullnet të lirë e të plotë, dhe unë noteria e vërtetoj atë rregullisht.

